17)

pievieno šādu 8. papildinājumu: “8. papildinājums KREDĪTU LĪMEŅA DATU PĀRSKATU SNIEGŠANAS PRASĪBAS ATTIECĪBĀ UZ AR AKTĪVIEM NODROŠINĀTIEM VĒRTSPAPĪRIEM Kredītu līmeņa datus iesniedz un elektroniski publicē kredītu līmeņa datu arhīvā atbilstoši Eurosistēmas prasībām par t. sk. atklātu piekļuvi, aptvērumu, nediskrimināciju, piemērotu pārvaldības struktūru, caurredzamību, ECB šīs prasības nosakot saskaņā ar šajā papildinājumā izklāstīto. Šajā nolūkā attiecīgo kredītu līmeņa datu pārskata paraugu izmanto katram atsevišķam darījumam atkarībā no aktīvu grupas, kas veidu naudas plūsmu radošo aktīvu pūlu (16). Pārskatu par kredīta līmeņa datiem sniedz vismaz reizi ceturksnī, ne vēlāk kā vienu mēnesi pēc dienas, kad jāveic procentu maksājums par attiecīgo ar aktīviem nodrošināto vērtspapīru. Ja kredītu līmeņa dati netiek ziņoti vai atjaunoti mēneša laikā pēc attiecīgās procentu likmes izmaksas dienas, ar aktīviem nodrošinātais vērtspapīrs vairs nav atbilstošs. Lai nodrošinātu šo prasību ievērošanu, kredītu līmeņa datu arhīvs veiks automātiskas atbilstības un precizitātes pārbaudes attiecībā uz pārskatiem par jauniem un/vai atjaunotiem katra darījuma kredītu līmeņa datiem. Lai ar aktīviem nodrošināts vērtspapīrs kļūtu atbilstīgs vai arī turpmāk būtu atbilstīgs, no dienas, kad ar aktīviem nodrošinātiem vērtspapīriem, t. i., attiecīgai aktīvu grupai saskaņā ar paraugu, piemēro kredītu līmeņa datu pārskatu sniegšanas prasības, jāsniedz detalizēta kredītu līmeņa informācija par naudas plūsmu radošo aktīvu pūlu. Trīs mēnešu laikā ar aktīviem nodrošinātajam vērtspapīram jāsasniedz obligātais atbilstības līmenis, ko nosaka pēc tā, kāda informācija pieejama noteiktās kredītu līmeņa datu pārskata parauga datu ailēs. Lai aizpildītu ailes, kurās dati nav pieejami, katrā šādā paraugā tiek iekļautas sešas “Nav datu” (“ND”) norādīšanas iespējas, kas jāizmanto katru reizi, kad konkrēti dati nevar tikt sniegti atbilstoši paraugam. Pastāv arī septītā ND iespēja, kas attiecas tikai uz ar komercsektora hipotēku nodrošinātiem vērtspapīriem (commercial-mortgage backed securities (CMBS)) paraugu. ND iespējas un to paskaidrojumi izklāstīti šajā tabulā: “Nav datu” norādīšanas iespējas Paskaidrojums ND1 Dati nav savākti, jo tos nepieprasa riska parakstīšanas kritēriji ND2 Dati savākti pieteikuma saņemšanas laikā, bet nav ievadīti pārskatu sniegšanas sistēmā procesa pabeigšanas laikā ND3 Dati savākti pieteikuma saņemšanas laikā, bet ievadīti sistēmā, kas nav pārskatu sniegšanas sistēma ND4 Dati savākti, bet būs pieejami tikai no [datums] ND5 Neattiecas ND6 Neattiecas uz šo jurisdikciju ND7 Tikai CMBS kredītiem, kuru vērtība ir mazāka par 500 000 euro, t. i., visa komerckredīta bilances vērtība rašanās brīdī Uz visiem ar aktīviem nodrošinātiem vērtspapīriem attiecas šāds deviņu mēnešu pārejas periods (atkarībā no dienas, no kuras uz attiecīgo aktīvu grupu attiecas kredītu līmeņa datu pārskatu sniegšanas prasības): — pirmais ceturksnis pēc prasību piemērošanas dienas ir testēšanas posms. Kredītu līmeņa datu pārskati jāsniedz, bet nav konkrētu ierobežojumu attiecībā uz to, cik obligātajās ailēs var norādīt ND1–ND7, — otrajā ceturksnī obligāto aiļu skaits, kurās norādīts ND1, nevar pārsniegt 30 % no kopējā obligāto aiļu skaita, un obligāto aiļu skaits, kurās norādīts ND2, ND3 vai ND4, nevar pārsniegt 40 % no kopējā obligāto aiļu skaita, — trešajā ceturksnī obligāto aiļu skaits, kurās norādīts ND1, nevar pārsniegt 10 % no kopējā obligāto aiļu skaita, un obligāto aiļu skaits, kurās norādīts ND2, ND3 vai ND4, nevar pārsniegt 20 % no kopējā obligāto aiļu skaita, — deviņu mēnešu pārejas posma beigās kredītu līmeņa datos nevar būt obligāto aiļu, kurās attiecībā uz individuāliem darījumiem norādītas ND1, ND2, ND3 vai ND4 vērtības. Piemērojot šos sliekšņus, kredītu līmeņa datu arhīvs pēc kredītu līmeņa datu iesniegšanas un apstrādes aprēķinās un noteiks rezultātu katram ar aktīviem nodrošināto vērtspapīru darījumam. Šis rezultāts atspoguļos obligāto aiļu skaitu, kurās norādīts ND1, un obligāto aiļu skaits, kurās norādīts ND2, ND3 vai ND4, katrā gadījumā to salīdzinot ar kopējo obligāto aiļu skaitu. Šajā sakarā iespēju norādīt ND5, ND6 un ND7 drīkst izmantot tikai tad, ja to atļauj attiecīgā kredītu līmeņa datu pārskata parauga attiecīgās datu ailes. Abu atsauces sliekšņu apvienošana rada šādus iespējamos kredītu līmeņa datu rezultātus: Rezultātu matrica ND1 ailes 0 ≤ 10 % ≤ 30 % > 30 % ND2 vai ND3, vai ND4 0 A1 B1 C1 D1 ≤ 20 % A2 B2 C2 D2 ≤ 40 % A3 B3 C3 D3 > 40 % A4 B4 C4 D4 Ņemot vērā iepriekš izklāstīto pārejas periodu rezultātam pakāpeniski jāuzlabojas katru ceturksni atbilstoši šādam grafikam: Termiņš Rezultāts (atbilstības līmenis) pirmais ceturksnis (sākotnējā iesniegšana) (obligātais rezultāts netiek pieprasīts) otrais ceturksnis C3 (obligāti) trešais ceturksnis B2 (obligāti) sākot no ceturtā ceturkšņa A1 Attiecībā uz ar mājokļa hipotēku nodrošinātiem vērtspapīriem (residential-mortgage backed securities (RMBS)) informācijas par atsevišķiem kredītiem prasības piemēros no 2013. gada 3. janvāra un to deviņu mēnešu pārejas periods beigsies 2013. gada 30. septembrī. Attiecībā uz ar aktīviem nodrošinātiem vērtspapīriem, kuru naudas plūsmu radošie aktīvi ir kredīti maziem un vidējiem uzņēmumiem (MVU), informācijas par atsevišķiem kredītiem prasības piemēros no 2013. gada 3. janvāra un to deviņu mēnešu pārejas periods beigsies 2013. gada 30. septembrī. Attiecībā uz ar komercsektora hipotēku nodrošinātiem vērtspapīriem (CMBS) atsevišķu kredītu informācijas prasības piemēros no 2013. gada 1. marta un to deviņu mēnešu pārejas periods beigsies 2013. gada 30. novembrī. Attiecībā uz ar aktīviem nodrošinātiem vērtspapīriem, kuru naudas plūsmu radošie aktīvi ir kredīti automašīnu iegādei, patēriņa kredīti vai līzings, informācijas par atsevišķiem kredītiem prasības piemēros no 2014. gada 1. janvāra un to deviņu mēnešu pārejas periods beigsies 2014. gada 30. septembrī. Ar aktīviem nodrošinātiem vērtspapīriem, kas emitēti vairāk nekā deviņus mēnešus pēc dienas, no kuras piemēro jaunās kredītu līmeņa datu pārskatu sniegšanas prasības (17), pilnībā jāatbilst pārskatu sniegšanas prasībām, sākot ar pirmo kredīta līmeņa datu iesniegšanu, t. i., no emisijas brīža. Esošie ar aktīviem nodrošinātu vērtspapīru darījumi, kas neatbilst kādam no kredītu līmeņa datu pārskatu paraugiem, turpinās būt atbilstoši līdz 2014. gada 31. martam. Eurosistēma katrā atsevišķā gadījumā izvērtēs, vai konkrētais ar aktīviem nodrošināto vērtspapīru darījums var tikt paturēts spēkā.